Á ársfundinum mikukvøldið 7. mai, varð fyri fyrstu ferð møguligt at tekna seg at stuðla børnum til útbúgving gjøgnum ABC barnahjálp í Føroyum. Áhugin at stuðla er stórur og hava sekstan liberiansk foreldraleys børn nú fingið føroysk stuðulsforleldur. Áhugin er stórur at stuðla og hava 16 børn longu fingið stuðulsforeldur. Børnini eru gentur í dreingir í øllum aldri. Mynd er av hvørjum einstakum barni og stuðulsforeldrini kunnu velja sær barn eftir kyni og aldri. Børnini búgva í løtuni undir vánaligum og trongum umstøðum. Trýstið á felagsskapin um at taka fleiri børn inn er stórt, sigur Matthew Zakeuh, leiðari av arbeiðinum í Liberia. Síðani tað frættist, at ABC er í ferð við at byggja skúla og skúlaheim eru komnar uppringingar úr øllum landinum við áheitanum um at taka foreldraleys børn inn. Ætlanin er at fáa stuðulsforeldur í Føroyum at stuðla øllum 500 børnunum. Sambært metingum hjá UNICEF eru 250.000 foreldraleys børn í Liberia. Uttan hjálp uttanífrá hava hesi børn lítlar og ongar vónir um skúlagongd og útbúgving.